section_heading: Uzroci
paragraph_text: Najčešći uzrok gušavosti u svijetu je nedostatak joda u prehrani i javlja se u zemljama koje ne provode jodiranje kuhinjske soli. Osim gušavosti, posljedica teškog nedostatka joda je i kretenizam. Svjetska zdravstvena organizacija procjenjuje da oko 700 milijuna ljudi ima neki stadij gušavosti, a oko 20 milijuna pati od ozbiljne mentalne retardacije.